**Pravilnik o radu školske knjižnice Srednje škole Ivanec u uvjetima pandemije COVID-19 (1. rujna 2020.)**

Rad školske knjižnice Srednje škole Ivanec odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada. Sve se mjere i upute redovito objavljuju i osuvremenjuju na školskim mrežnim stranicama.

**Korisnici su dužni pridržavati se svih objavljenih aktualnih mjera** prema sljedećem

PROTOKOLU ZA KORISNIKE:

1. Budući da se ne preporučuje ulaženje u knjižnicu, posudba knjiga odvija se na način **on-line naručivanja** na e-mail knjižnice Srednje škole Ivanec: [knjiznica@ss-ivanec.hr](mailto:knjiznica@ss-ivanec.hr) gdje je u mailu potrebno navesti ime i prezime učenika, razred koji pohađa i naslov knjiga koje želi posuditi (odjednom se mogu posuditi najviše 2 knjige na rok posudbe od 14 dana), a **knjižničarka naručene knjige učenicima dostavlja u razred**
2. Vraćanje knjiga odvija se na način da učenik ostavi knjigu nakon nastave u učionici, a dežurna spremačica odnosi knjige u kutiju namijenjenu za povrat knjiga kod ulaza u knjižnicu (knjige nije potrebno označavati imenom i prezimenom učenika).

Nastavnici posuđene knjige vraćaju isključivo **u kutiju namijenjenu za povrat** koja se nalazi kod ulaza u knjižnicu

1. Obvezatna je karantena vraćene građe u trajanju od 72 sata, što može utjecati na dostupnost građe za posudbu
2. U iznimnim slučajevima, broj korisnika koji istodobno mogu boraviti u prostorijama knjižnice je ograničen. Podatak o broju korisnika koji istodobno mogu boraviti nalazi se na vratima knjižnice.
3. Kako bi se smanjio broj ulazaka u prostorije knjižnice, korisnike se upućuje na provjeru dostupne građe na mrežnoj poveznici <https://library.foi.hr/lib/index.php?B=124>
4. Prije ulaska u knjižnicu obvezno je staviti **zaštitnu masku** i ispravno ju nositi cijelo vrijeme boravka u knjižnici
5. Ispred ulaza u knjižnicu korisnici moraju obvezatno dezinficirati ruke
6. Obvezatno je pridržavanje propisanog razmaka od najmanje 2 metra između pojedinih osoba u knjižnici
7. Tijekom razgovora obvezatno je zaštitnu masku imati preko nosa i usta te zadržati udaljenost od najmanje 2 metra
8. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice, o čemu će biti obaviješten razrednik i ravnateljica